ટેકનોલોજીમાં ભારત કરતાં અમેરિકા ખૂબ આગળ છે. ટોચની યુનિવર્સિટી એમઆઇટીના વૈજ્ઞાનિકોએ એક શોધ કરી છે જેની મદદથી ઇલેક્ટ્રિસિટી વિના ઘરમાં લાઇટ આપતા બલ્બની રોશની ફેલાશે. આ રોશની છોડમાંથી આવશે. આગિયાની જેમ ચમકતા છોડ આ વૈજ્ઞાનિકોએ વિકસાવ્યા છે. આગિયામાં વપરાતી કેમિકલ સંરચનાનો ઉપયોગ કરીને આ સિદ્ધિ મેળવવામાં આવી છે. અમેરિકન વૈજ્ઞાનિક માઇકલ સ્ત્રેનો એ મુખ્ય વૈજ્ઞાનિક છે અને તેમણે નેનો પાર્ટીકલ્સનો સીધો ઉપયોગ છોડમાં કર્યો છે. આ છોડ પ્રકાશ આપે છે પરંતુ હાલ 45 મિનિટ માટે જ આપી શકે છે પરંતુ ભવિષ્યમાં આ છોડનો પ્રકાશ 1000 ગણો વધારી શકાશે. અમેરિકાની આ શોધ પછી ભારતમાં પણ તેના અંગે સંશોધન શરૂ થયું છે. નેનો ટેકનોલોજી પર કામ કરતાં નિષ્ણાંતો આ દિશામાં કામ કરી રહ્યાં છે. આપણે ગુજરાતમાં કૃષિ વૈજ્ઞાનિકોએ એવા આંબા અને રાયણ અને દાડમના છોડ વિકસાવ્યા છે કે જેઓ માત્ર બે વર્ષમાં ફળ આપે છે. તેમને મોટા કુંડામાં પણ વાવી શકાય છે.